o
Arken Seurakunta Jeesus parantaa ja eheyttää Tri Linda Bergling: Usko joka voittaa maailman
...mikään ei kuulu tämän maailman valtiaalle!
Voitte yrittää näyttää todeksi, jos minussa on syntiä.
Hän oli kokonaan synnitön!
Hän oli Jumalan karitsa, joka ottaisi pois maailman synnin.
Hänellä oli mahdollisuus heittää kivellä aviorikoksen tehnyttä naista
Jeesus tietää mitä laki sanoo.
Hän joka tekee tämmöisen synnin, hänen täytyy kuolla.
Hänet täytyy kivittää.
Jeesus haastaa fariseukset, jotka seisovat kivet käsissään.
On totta, että hän on tehnyt synnin. Siitä seuraa kuoleman rangaistus.
Te, jotka olette synnittömiä, voitte aloittaa.
Kaikki lähtevät yksi toisensa jälkeen pois ja Jeesus yksin jää jäljelle.
Hän kysyy naiselta: Oletko sinä yksin jäljellä?
Voi vain ihmetellä, miksi nainen jäi jäljelle.
Jos hän olisi ajatellut, että Jeesus synnittömänä heittäisi kiven, -
olisi nainen lähtenyt vauhdilla pois paikalta.
Mutta nainen tiesi sydämessään: Hän ei heitä minua kivellä.
Hän pelastaa minut!
Nainen tiesi sydämessään, ettei surmattua voi pelastaa.
Sen, kelle on annettu armoa, sen voi pelastaa.
Jeesus sanoo hänelle: Mene, äläkä enää syntiä tee.
Mene täältä - älä tee enää syntiä.
Luuletko, että nainen vielä teki syntiä? Ei, en usko.
Jeesuksen kohtaaminen muutti hänet. Hänesta tuli uskollinen, palava, -
antautunut opetuslapsi, joka vei evankeliumia eteenpäin voimakkaasti.
Hän pystyi vastaamaan kysymykseen: Tiedättekö, hän ei heittänyt kiveä!
Miksi ei?, ihmiset kysyvät. Armon ja laupeuden tähden.
Hän halusi pelastaa minut.
Tämä sanoma sinun pitää viedä ihmisille.
Ensiksi Jumalan pitää koskettaa sinua.
Arkenissa Jeesus koskettaa ihmisiä. Lyhyessä esirukouksessa, -
pitkässä esirukouksessa, päivän mittaisessa esirukouksessa, -
eheytyksessä, raamattukoulussa, seurakunnassa.
Tule Jeesus ja kosketa meitä! Jos et kosketa meitä, emme voi koskettaa -
kuolevaa maailmaa. Emme voi laskea käsiämme ihmisten päälle, koskettaa
heitä, parantaa, eheyttää heitä, julistaa heille pelastusta.
Jeesuksen täytyy koskettaa meitä.
Silloin voimme olla Hänen ilmestymispaikkana.
Meidän kauttamme hän voi ilmoittaa nimensä, sydämensä ja silmänsä.
Aiheeni tänään on: Meidän täytyy uskoa voittaaksemme maailman.
Meidän täytyy uskoa erityiseen henkilöön voittaaksemme maailman.
Meidän täytyy uskoa Jeesukseen Kristukseen.
Jeesus sanoo näin Johanneksen evankeliumissa:Olkaa hyvällä mielellä
Minä olen voittanut maailman.
Uskon Hänen tarkoittavan niitä voimia, mitä tässä maailmassa on.
Voimia, jotka vangitsevat meidät tai murtavat meidät.
Kun ne vangitsevat meidät, tarjoavat erilaisia asioita, niiden ainoa -
tarkoitus on murtaa meidät.
Jeesus sanoi: Mitä se auttaa ihmistä vaikka hän voittaisi koko maailman?
Ei kolmasosaa, puolikasta vaan koko maailman, mutta kadottaa sielunsa?
Mitä se auttaa ihmistä, mitä hedelmää hänen elämänsä tuottaa, jos hän
voittaa koko maailman, mutta kadottaa kaikkein tärkeimmän -
minkä on Jumalalta saanut: sielunsa ja iänkaikkisen elämän.
Ensimmäinen Johanneksen kirje toimii perustana.
Jeesus ottaa meidät ensin pois maailmasta.
Sitten Hän lähettää meidät maailmaan.
Ensiksi Hän ottaa meidät pois. Jotkut kuuluvat eri kirkkoihin ja luulevat
ettei Hän enää koskaan vie heitä takaisin maailmaan.
Ensin Hän ottaa meidät pois, mutta sitten Hän lähettää meidät maailmaan.
Meidän täytyy elää maailmassa, ei maailmasta.
Jumalan pitää ottaa meidät maailmasta voidakseen lähettää maailmaan.
Kun meidät lähetetään maailmaan, meillä on mahtavin sanoma, -
mitä kukaan voi tälle maailmalle antaa.
Vaikka sinulla olisi kaikki tämän maailman rikkaudet, niitä ei voi
edes verrata siihen, mitä olet saanut Jeesukselta Kristukselta.
Tämän sanoman kanssa sinun pitää mennä maailmaan.
Jos meitä ei vapauteta maailmasta, maailma vangitsee meidät.
Se saastuttaa meidät ja sitoo meidät. Jos menemme prostituoitujen luo -
pian sotkemme itsemme siihen. Tai jos olemme tekemisissä epäpuhtaiden
ihmisten kanssa, synti alkaa vetää meitä puoleensa. Emme ole valmiita.
Jeesus sanoo: Minä olen voittanut maailman.
Mikään ei vetänyt häntä puoleensa eikä siten joutunut sidotuksi.
Hän oli kiusattu kaikessa, mutta kuitenkin ilman syntiä.
Jotakin oli tapahtunut hänen sydämessään.
Hän tiesi, kuka oli, mikä tehtävä hänellä oli ja mitä Jumala oli
hänelle antanut ja Jumala täyttäisi kaikki hänen tarpeensa.
On paljon parempi saada palvelusta enkeleiltä kuin tehdä kivet leiviksi.
Saada palvelusta enkeleiltä on paljon parempaa, jos vertaat siihen, että
teet harmaista kivistä leipää jollakin taikatempulla.
Mutta saada enkeleitä taivaasta palvelemaan... sellainen suhde oli
Jeesuksella ja Jumalalla. On niin hienoa nähdä tämä.
Millainen luottamus hänellä oli Jumalan huolenpitoon.
Kaikki mitä hän tarvitsi löytyi suhteesta Jumalaan.
Hän kuvasi, millainen taivaan valtakunta oikeasti oli.
Hän vertasi sitä kallisarvoisimpaan helmeen.
Jos löydät sen helmen, myyt kaikki mitä sinulla on.
Joillakin mailla on ns. "blood diamonds", veritimantteja.
Metsästetään kallisarvoisia timantteja.
Niiden vuoksi uhrataan oma elämäkin.
Pieni kivi, joka on ollut paineen alaisena maan alla.
Ei sitä voi käsittää, kun ajattelee tarkemmin asiaa.
Tämä on niin kallisarvoista joillekin että he uhraavat oman elämänsä -
ja toistenkin elämän saadakseen timantit itselleen.
Jeesus vertaa taivasten valtakuntaa kallisarvoisimpaan helmeen.
Kun sen löytää, myy kaiken omistamansa.
Taivaan valtakunta on aarre pellossa.
Kun sen löytää, myy kaiken omaisuutensa tuosta aarteesta.
Tässä Jeesus eli. Tämän maailman rikkaudet eivät kiehtoneet häntä.
Johanneksen ensimmäinen kirje, 5:5
Kuka on se, joka voittaa maailman?
Ei maailmaa voi voittaa. Ellei se, joka uskoo, että Jeesus -
on Jumalan Poika.
Ainut tapa vapautua maailmasta ja käyttää maailmaa.
Jos ajatellaan maailmaa mammonana, rahana tai vastaavana, täytyy niiden
toimia kanavana, instrumenttina, palvelijana tehdäksemme Jumalan
tahdon. Mammonan pitää palvella. Me emme ole mammonan palvelijoita.
Siksi kieltäydyn käyttämästä sanontaa: hankkia rahaa.
Kieltäydyn sanomasta sitä. En puhu niin. Kun kohtasin Jeesuksen, niin
palvelen Jeesusta. Antakoon Jumala mitä tarvitsen häntä palvellessani.
Mutta en koskaan aio palvella rahaa. Se ei ole sydämessäni.
Haluan palvella Jeesusta.
Haluan vapauttaa mammonan paholaiselta.
Raha on neutraalia. Riippuu siitä, mihin sitä käyttää.
Rahalla voi ostaa aseita tai käyttää prostituoituja hyväkseen.
Sillä voi ostaa ja myydä ihmisiä. Rahaa voi käyttää eri tavoin.
Kun me saamme käsiimme rahaa, vapautamme sen mammonasta.
Joka kerta kun keräämme kolehdin, rukoilemme, että Jeesuksen veri
vapauttaa ne mammonan vallasta, etteivät ne saa jalansijaa -
sydämiimme. Jeesuksella on 100 % paikka elämässämme.
Käytä näitä rahoja köyhien hyväksi, seurakuntien rakentamiseksi,
evankeliumin levittämiseksi, TV- ohjelmien tekoon, joissa
korotetaan Jeesusta. Mammonan täytyy palvella Jumalaa.
Me vapautamme rahan epäpuhtaudesta ja mammonan vaikutusvallasta.
Me olemme valinneet Jeesuksen palvelemisen.
Olemme vapaita maailmasta. Valitsimme Jumalan huoltajaksemme.
Jumala voi käyttää työpaikkaa kanavana.
Hän voi käyttää paljon muitakin kanavia.
Jotkut eivät tee työtä, he saavat korkoa osakkeilleen tai osinkoja.
Toiset saavat toista kautta rahaa. Mutta Jumalan täytyy avata tiet.
Sillä me palvelemme Herraa.
Jos rahat eivät tule korpeilta, niin ne voivat tulla lesken kautta.
Jumalalla on paljon eri teitä. Herra on meidän lähteemme.
Hän pitää meistä huolta ja Hän on kanava kaikelle hyvälle elämässämme.
Vain Jeesus Kristus ja usko Häneen auttaa meitä voittamaan maailman.
Silloin emme kiinnittäydy maailman hulluuksiin.
Ne yrittävät vangita sielumme.
En ole koskaan saanut tällaista tarjousta saatanalta.
Mutta Jeesus sai. Mikä tarjous!
Kun luin tätä, ajattelin: Vau, Hän selvisi tästä tarjouksesta!
Luukkaan evankeliumista luvusta 4 voimme lukea mahtavia sanoja.
Kun Jeesus silmänräpäyksessä, sekunnissa sanoo jotakin.
Se on näky. Sen jälkeen, kun saa näyn, ei koskaan ole enää sama.
Arken on näky. Olemme nähneet jotakin.
Meistä ei ole tullut enää samoja kuin ennen.
Jumala antoi pastori Gunnarille ja minulle näyn.
Tänään me istutamme joka päivä näkyymme.
Istutamme alaisiimme, johtajiimme, seurakuntalaisiin, kumppaneihimme,
Istutamme näkyymme. Kun Jumala näytti tahtonsa, sydämensä, mitä Hän toivoi
tehtävän, minusta ei koskaan tullut enää samaa ihmistä.
Olimme Jumalan edessä alttarilla joka päivä, näimme jotakin.
Se vangitsi meidät. Se otti meidät kiinni.
Se ei ollut mikään 5 viikkoa pitkä elokuva.
Saimme sen kuvana tai välähdyksenä.
Näkymänä siitä, mitä Jeesus toivoi, että hän voisi tehdä tässä maailmassa
Jeesus sai nähdä välähdyksen siitä, mitä perkele halusi tehdä maailmassa
Silmänräpäyksessä Jeesus sai nähdä ihmeellisimmän näyn.
Luukas 4:5: "Perkele vei hänet korkealle vuorelle ja näytti hänelle
yhdessä tuokiossa kaikki maailman valtakunnat.
Tiedätkö, että Jeesus on ollut myös kirkastusvuorella.
Hän on nähnyt jotakin ihan muuta.
Mitä hän näki siellä? Hän näki Mooseksen ja Eliaan.
He puhuivat tulevasta Jumalan pelastussuunnitelmasta.
Jeesuksen ristinkuolemasta. He puhuivat mahtavimmasta pelastuksesta.
Jeesus näki sen Filippiläiskirjeessä Hän antoi elämänsä.
Hän vaihtoi lyhytaikaisen ilon suurempaan tarkoitukseen.
Hänellä oli toisenlainen näky.
Kun pimeyden vallat alkoivat näyttää hänelle "kaikki maailman valtakunnat"
"Sinulle minä annan kaiken tämän valtapiirin ja sen loiston.
Tässä on vain pieni mutka matkassa. Yksi pieni mutka.
Perkele yrittää häivyttää tuota pientä mutkaa, vaikka se on iso.
Se on päämutka. Siitä ei pääse pois, jos sen valitsee elämäänsä.
Jos sen saa elämäänsä, niin siinä mutkassa saattaa viettää ikuisuuden.
Mutta Jeesus oli nähnyt jotakin muuta.
Hän oli nähnyt Jumalan kirkkauden, Jumalan pelastussuunnitelman.
Hän oli jättänyt taivaan kirkkauden. Hän tiesi mihin palaisi.
Kun perkele sanoi: Tämän voit saada.
"kaiken tämän valtapiirin ja sen loiston... jos kumarrut eteeni"
"Jos kumarrut eteeni, niin tämä kaikki on oleva sinun"
"Jeesus vastasi ja sanoi hänelle: Kirjoitettu on: Sinun pitää
kumartaman Herraa, sinun Jumalaasi, ja häntä ainoata palveleman. "
Se ei ollut edes kiusaus Jeesukselle.
Hän näki hurjempaa, suurempaa, ihanampaa!
Kun me uskomme Jeesukseen Kristukseen, maailma ei sido meitä.
Se ei houkuta meitä, ei pidättele meitä, eikä sillä ole valtaa meihin
tarjoustensa kautta, sillä me olemme nähneet jotain suurempaa, ihanampaa
ihmeellisempää mitä tarjotaan Jeesuksessa Kristuksessa.
Ymmärrättekö, että vain usko Jeesukseen Kristukseen -
auttaa ihmisiä voittamaan maailman.
Ajattelin eräänä päivänä, että raha antaa ihmisarvon.
Raha antaa huikean arvon. Sen näkee ihmisistä lentokenttien VIP-paikoilla
Siellä he saavat ilmaista ruokaa, istuvat nojatuoleissa, voivat käydä
suihkussa ja saavat muita etuja. Heillä on varaa ensimmäiseen luokkaan
He menevät läpi VIP-sisäänkäynneistä. Heillä on vartijat mukanaan.
He saavat istua leveissä, lihavissa nojatuoleissa.
Olen ollut yhden kerran ensimmäisessä luokassa, vain koska meille ei ollut
muita paikkoja. Se oli rukousvastaus, sillä olin murtanut varpaan.
Olimme matkalla Ruandaan. Pariisissa ajattelin, etten kyllä voi murtuneen
varpaan kanssa juosta viidakossa. Murtunut varvas tekee kipeää!
Herra järjesti meille ensimmäisen luokan!
Makasimme valkeissa sängyissämme ja ylistimme Herraa.
Henkilökunta tarjoili meille ja hössötti ympärillämme.
Ehkä he ajattelivat meidän olevan miljonäärejä - taivaallisesta
näkökulmasta me olimmekin miljonäärejä.
Eikö raha tuokin arvoa?
Mutta tuuli voi kääntyä silmänräpäyksessä.
Kuten vertauksessa tuhlaajapojasta. Voit elää monien ystävien kanssa ja -
päätyä lopulta sikojen joukkoon. Raha antaa lyhytaikaisen onnen.
Raha antaa arvoa. On eroa siinä, istuuko turistiluokassa puristuksissa
vai istuuko ensimmäisessä luokassa. Sinulle tarjoillaan juomisia ja olet
ihan eri asemassa. Silloin sinun täytyy tietää, missä ovat arvosi.
Jeesuksessa, olosuhteissa vai rahassa?
Aamulla kuulimme, että meidän vanhurskautemme on Jeesuksessa.
Olemme arvokkaita ja kallisarvoisia. Ulkoinen ei määrää arvoamme.
En ole samaa mieltä "First impression last"- kanssa.
En usko siihen. Että on tyylikkään ja stailatun näköinen ja sinut
arvioidaan ulkoisen olemuksen perusteella.
Uskon, että pitkän päälle tulet voittamaan sillä, mitä on sydämessäsi
Ehkä he ensiksi ajattelivat sinut nähtyään: Mikä harmaa hiiri!
Kukahan tuokin oli? Mutta odottakaa vain! Kun he oppivat tuntemaan sinut.
Jumalan voima, ihmeet, voitelu ja viisaus ilmestyvät. He sanovat:
Mitä tuo oli? Sinä sanot: aarre on saviastiassa.
Voittoisa voima ei tule minusta vaan Jumalasta!
Minusta ensivaikutelma pettää usein. Voi antaa ulkoisen hyvän vaikutelman.
Mutta kun alkaa tuntea ihmisen paremmin, voi nähdä jotain muuta.
Se, jolla on aarre saviastiassa, kulkee kirkkaudesta kirkkauteen.
Kauneudesta kauneuteen. Sisäinen kauneus vain pulpahtaa esiin.
Sinulla on elämä myös edessäpäin.
Tulet huomaamaan, että sisäinen ihminen kantaa myös ulkoista ihmistä.
Valtakunnat, voima ja kunnia ja loiste voivat tuoda rahaa.
Sinä ja minä emme etsi sellaista, me etsimme jotakin muuta.
Sitä, mikä löytyy Jeesuksesta Kristuksesta.
Tiedämme, missä on todellinen arvo: Rakkaussuhteessa Jumalaan.
Vain se, joka uskoo, että Jeesus on Jumalan Poika, voi voittaa maailman.
Näkee maailman läpi, ei anna maailman vaikuttaa itseensä.
Ei anna maailman sitoa itseään, eikä uhata tai pelottaa itseään.
Mutta voi käyttää sitä, mitä maailmassa on.
Luomukset kuuluvat Jumalalle. Saatana on vain varastanut nämä.
Jeesus on ostanut ne takaisin kalliilla verellään.
Jeesus puhuu valloista ja voimista, jotka haluavat vetää meidät pois -
Jumalasta. Oikeastaan sitä Raamattu kutsuu maailmaksi.
Pahoja, tuhoavia voimia. Jos ajattelet luotua maailmaa -
se kuuluu Herralle. Ihmiset kuuluvat Herralle.
Kun puhumme maailmasta, emme puhu ihmisistä.
Emme puhu luodusta kauneudesta, luonnosta. Se kuuluu Jumalalle.
Vaan valloista ja voimista, jotka ovat Saatanan vaikuttamia.
Puhutaan tämän maailman ruhtinaasta. Koko maailma on Saatanan vallassa
Perkele villitsee ihmisiä. Se estää ihmisiä näkemästä kirkkautta, mikä -
tulee Jeesuksesta Kristuksesta.
Siksi monet ihmiset luulevat, ettei Jeesuksella ole mitään tarjottavaa.
Paitsi ikävyyttä ja harmaita päiviä.
Monet ihmiset luulevat, että on tosi ikävää olla kristitty.
Mitään ei saa. On kuultu vanhoja saarnoja siitä, miten pastorin pitää
olla polvillaan, reiät kenkien pohjissa, että seurakunta armahtaisi
häntä. Pastoria kuritetaan pienellä palkalla.
Kristityllä pitää olla oikein niukkaa ja köyhää, rajoittunutta ja ikävää.
Tiedä, että Jumalan on hopea ja kulta. Jumala omistaa kaiken luodun.
Kaikki on lunastettu!
Mutta meidän pitää vastaanottaa se Jeesukselta eikä maailmalta.
Jeesus ottaa meidät siis pois maailmasta.
Minut ja sinut tehdään Jeesuksesta riippuvaisiksi.
Tämä ei ollut helppoa Egypti kuvaa maailmaa.
Kun he ensiksi tulivat Egyptiin, se näytti olevan heille siunaukseksi.
Joosef oli elossa ja hän antoi parhaat alueet Egyptistä.
Hän oli yhä tunnettu suuresta suorituksestaan nälänhädän aikana.
Israelin lapset otettiin vastaan kuin VIP-vieraat.
He saivat parhaat palat kaikesta.
Mutta sitten Joosef kuoli ja hänen suuri panostuksensa unohdettiin.
Hitaasti mutta varmasti he joutuivat orjuuteen, hirvittävään orjuuteen.
Se tappaisi jopa heidän esikoisensa.
Siten kansan lisääntyminen pidettäisiin alhaisena.
Siten heidät pidettäisiin sidottuina ja orjuudessa.
Se oli hirvittävää orjuutta. Se imi heistä kaiken voiman.
He eivät saaneet palvoa Jumalaansa.
Sitten tulee Mooses ja sanoo: Te tulette vapaiksi!
Kun Mooses alkaa puhua vapaudesta, Faarao alkaa lisätä painetta, -
pahentaa orjuutta ja vankeutta.
Tämä tekee heidät vihaisiksi ja pettyneiksi.
He sanovat: Kun sinä Mooses tulit, muuttui kaikki vain pahemmaksi.
Monesti todellakin kun julistamme: Olet vapaa, olet parannettu!
Kaikki mitä tarvitset löydät Jeesuksesta!
Silloin faarao, joka on kuva saatanasta, tulee vihaiseksi.
Hän laittaa lisää painetta. Aluksi kaikki tuntuu menevän huonommin.
Ennen kuin kaikki muuttuu paremmaksi.
Mooses ei antanut periksi. Hän sanoi: Te tulette vapaiksi!
Hän meni faaraon luo sanoen: Minun kansani menee erämaahan -
palvomaan Jumalaansa. He menevät erämaahan jumalanpalvelukseen.
Se kuulostaa vähän radikaalilta. Mennä autiomaahan viettämään -
jumalanpalvelusta - oli kyse monista miljoonista ihmisistä.
Siellä ei ollut mitään. Jumalan suunnitelma Israelin lapsille -
oli viedä heidät paikkaan, jossa he olisivat riippuvaisia Hänestä.
Autiomaa oli paikka, jossa he saivat oppia olemaan täysin riippuvaisia.
Minutkin on viety autiomaahan. Jeesuskin vietiin autiomaahan.
40 päiväksi. Minäkin olen ollut autiomaassa.
Ajattelin: Nyt minulla ei ole mitään mihin nojautua, ei edes oljenkortta.
Ajattelin niin luonnollisesti. Sitten Jeesus sanoi: Onhan sinulla minut.
Kun sinulla on minut, on sinulla kaikki.
Välillä voi olla hyväksi, että Henki vie meidät autiomaahan.
Niinkuin Jeesuskin vietiin autiomaahan että hän näkisi:
Kaikki mitä tarvitsen, löydän Jumalasta.
Minun ei tarvitse kuunnella perkelettä millään osa-alueella.
Ei tullakseni kunniotetuksi, koroitetuksi, ei palvelutyössä,
ei raha-asioissa eikä missään tarpeessa. Jumala täyttää tarpeeni.
Jumala vie meidät joskus erämaahan. Ajattelemme: Kaikki viedään minulta.
Kaikki on niin hankalaa. Välillä meidät täytyy viedä erämaahan.
Silloin opimme olemaan täysin riippuvaisia Jumalasta.
Saamme kokea Pyhän Hengen kanssa: Kaikki mitä tarvitsen löydän -
ylitsevuotavasta Jumalasta. Hän on terveyteni, sielunhoitajani -
huoltajani, paimeneni. Hän on kaikki, mitä tarvitsen. Aabraham tiesi sen.
Kun hän laittoi poikansa alttarille, hän sanoi palvelijalleen:
Minä ja poikani menemme uhraamaan, mutta me tulemme takaisin alas.
Hän tiesi, että Jumala on uskollinen. Hän ei koskaan petä lupauksiaan.
Vaikka poikani kuolisi, en tulisi alas täältä, ennen kuin hän nousisi -
kuolleista. Tiedän, että Jumala on uskollinen.
Hänen sydämensä koeteltiin. Hän tiesi: Hän täyttäisi kaikki minun tarpeeni.
Hän tapasi Sodoman kuninkaan: Voit saada nämä kaikki, Aabraham:
Voit saada kaiken saaliin, kullan, hopean. Aabraham sanoi:
Pidä ne. En ota sinulta edes kengännauhaa.
Silloin voisit sanoa, että teit minut rikkaaaksi.
Aabraham tiesi, että Jumala oli siunannut hänet.
Jumala täyttäisi kaikki hänen tarpeensa.
Ei ole vaarallista joutua joskus erämaahan. Se on hieno kokemus.
Joutua tilanteeseen, jossa voi sanoa: Minulla on vain Jumala jäljellä.
Toivoisin, että eläisit aina niin, että sinulla olisi vain Jumala.
Kun elämäsi on ylitsevuotavaa, sinun pitää sanoa: Jumala on lähteeni.
Mikään tässä maailmassa ei ole lähteeni.
Koska sinä olet ollut erämaassa ja nähnyt katetun pöydän.
Ajattelen usein näin: Hän on kattanut minulle pöydän erämaahan.
Vihollisieni silmien eteen. Erämaa iloitsee, kukkii, riemuitsee!
Lähde pulppuaa. Kaikki saa elämää. Rampa kävelee, sokea näkee
Heikosta tulee vahva. Jumala on lähteemme.
Usko Jeesukseen Kristukseen voittaa maailman.
En tunne ketään ihmistä, joka olisi voittanut maailman ilman Jeesusta.
Kaikki ovat tulleet vangituiksi tavalla tai toisella.
Toiset tälläisella askeettisella pakkouskonnolla.
Näin kerran joogin, joka makasi inhottavalla piikkimatolla.
Piikit tunkeutuivat hänen selkäänsä. Oli niin sääli häntä.
Hän tahtoi sanoa: Olen jättänyt maailman.
Hän oli käärmeasennossa piikkimatolla. Emme me niin jätä maailmaa.
Näin kerran lehdessä ilmoituksen kieltäymys-seremoniasta.
Siinä lävistetään itseä suurilla nauloilla.
Jopa käärmeitä meni ihon läpi. Lyötiin itseä niin, että veri virtasi.
Koska haluttiin kieltää maailma.
Mutta Jeesus on ottanut meidät pois maailmasta. Maailman vankeudesta.
Pois maailman rajoituksesta, pois maailman ansasta.
Hän on vapauttanut meidät kaikista maailman siteistä.
Hän on kohdannut tarpeemme kaikella hyvällä ja lähettää meidät maailmaan.
Meillä on suurenmoinen sanoma pelastuksesta.
Menemme maailmaan ilosanomantuojan askelin.
Ne ovat täynnä toivoa. Joka ne kuulee, tuntee toivon.
Hän tuntee, että on olemassa ulospääsy.
Joku joka on ollut erämaassa ja on saanut tarpeensa täytetyiksi -
yliluonnollisesti. Meidän täytyy tietää mitä tämä on maksanut!
Jeesus on voittanut maailman.
Luin aamulla kun Jeesus puhuu meille Johanneksen ensimmäisessä kirjeessä.
Hän sanoo näin: Se mikä on maailmassa silmäin pyyntö ja kaikki tämä.
Se on maailma. I Joh 2:15 "ÄIkää rakastako maailmaa. "
Hän ei puhu maailman ihmisistä. Hän puhuu maailman järjestelmästä.
Sillä niin Jeesus rakasti maailmaa. Ihmisiä, luotuja.
Mutta maailman järjestys... Kun Jeesus halutaan tehdä poliittiseksi
kiihottajaksi, hän sanoo: Minun valtakuntani ei ole tästä maailmasta.
Minulla on toinen tehtävä. Meidän täytyy ymmärtää oma tehtävämme.
Me elämme nyt tiettyä aikaa. Mutta kristityt Rooman aikakaudella -
natsien aikaan... kristityt ovat eläneet eri hallintojen alla, -
erilaisissa olosuhteissa. Mutta he voivat elää Jumalan valtakunnassa.
Huolimatta aikakaudesta, hallinnosta, maan johtajista, he elävät Jumalan
valtakunnassa. He, jotka ovat uskovaisia.
Jumala voi täyttää kaikki tarpeet. Olipa ne Kiinassa, Eritreassa,
Filippiineillä tai Ruotsissa. Jumala ei muutu.
Hallinnot muuttuvat. Jumala on lähteemme.
Se valaa meihin toivoa ja uskoa. Jumala ei ole rajoittunut aikakausiin
Tai johtajiin, jotka käyttäytyvät eri tavoin maailmassa.
Talouden nousu- ja laskukausiin. Politiikkaan, joka muuttuu koko ajan.
Sinä ja minä voimme tehdä Jumalan tahdon kaikissa olosuhteissa.
Johannes sanoo näin: "ÄIkää rakastako maailmaa älkääkä sitä, -
mikä maailmassa on. Jos joku maailmaa rakastaa, niin Isän rakkaus ei ole
hänessä. Sillä kaikki, mikä maailmassa on, -
lihan himo, silmäin pyyntö ja elämän korskeus, se ei ole Isästä,
vaan maailmasta. Ja maailma katoaa ja sen himo; mutta joka tekee -
Jumalan tahdon, se pysyy iankaikkisesti.
Jumala kohtaa tarpeesi hyvyydellään. Mutta silmäsi katsovat Jeesukseen.
Sinun halusi on Herraan. - Yhtä olen pyytänyt Herralta.
Siksi minä tavoittelen. - Mitä sinä tavoittelet?
Että saisin nähdä Herran!
Haluan mieluummin olla päivän sinun porttiesi luona, Herran tarhassa, -
kuin tuhat päivää jumalattomain majassa.
Tässä on kaipuu ja halu, mikä löytyy sinusta ja minusta.
Haluamme nähdä Jeesuksen. Haluamme palvella Häntä.
Haluamme tehdä hänen tahtonsa.
Haluamme käyttää sitä, mitä on maailmassa.
Mutta niin kuin emme sitä käyttäisi.
Emme halua, että se saa mitään sijaa meissä.
Eikö tämä ole ihanaa?
Silloin miljoonat voivat mennä kauttasi. Ne eivät kiinnity mihinkään.
Silloin Jumala voi korottaa sinut, niin että kuolleet heräävät eloon.
Jumala voi käyttää käsiäsi, että ihmiset nousevat pyörätuoleista.
Koska Jeesus tietää, ettet halua omaa kunniaa. Haluat koroittaa ristiä.
Hän on kuullut sydämesi kaipauksen: Haluan nähdä Herran.
Haluan nähdä hänen kirkkautensa. Enkelien näyn. Haluan osan siitä, -
mikä on luvattu näkymättömässä maailmassa.
Meidän silmämme ovat luotuina johonkin muuhun.
Siksi elämme niin erilaista elämää.
Niin erilaista elämään.
Jeesus sanoo ihmisille: ÄIkää olko kuin pakanat.
Ja huolehtiko, mitä söisin, joisin tai pukisin ylleni.
Teidän isinne tietää kaiken, mitä tarvitsette.
Etsikää ensin valtakuntaani ja vanhurskauttani, niin kaikki tämä
muukin teille lankeaa. Tai kumotaan päällenne. Tai etsiytyy teille.
Tai tulee teille ylivuotavasti, että saatte sitä niin paljon, että teidän
täytyy tyhjentää kaappinne kirpputorille.
Jumala on hyvä. Muistan erään ystäväni, joka oli katolinen nunna.
Hän oli kuullut tämän opetuksen. Hän oli siitä masentunut.
Hän tuli luokseni sanoen: En tiedä mitä tekisin.
Saan niin paljon tavaroita ja olen lupautunut köyhyyteen.
Nyt saan niin paljon tavaroita, eikä se sovi katoliselle nunnalle.
En voi ottaa tätä opetusta ylivuotavuudesta.
Tietenkin voit ottaa tämän opetuksen, sanoin. Älä ole niin itsekäs ja pidä
itselläsi kaikkia tavaroita. Jaa niitä eteenpäin!
Voit itse kulkea nunnan vaatteissa, mutta jaa tavarat eteenpäin!
Jos Jumala haluaa käyttää sinua kanavana, niin älä pysäytä Häntä.
Hän sanoi: olen saanut monta transistoria, radiota.
En edes itse kuuntele radiota. - Jaa ne eteenpäin!
Anna vaan virrata. Olet nyt kanavana, sinulla on yhteys taivaaseen.
Jumala haluaa käyttää sinua. Hän on ylitsevuotava Jumala.
Miten perkele on huijannut meitä. Kun jätämme maailman, tulee -
kaikesta harmaata ja ikävää. Niin kuin Ristin Johannes sulki itsensä
muurien sisälle erottautuakseen maailmasta.
Ihmiset tuntevat monesti, että minun täytyy erottautua maailmasta.
Maailma saastuttaa minut. En uskalla mennä tuohon saastaiseen paikkaan
Et sinä saastu mistään. Sinut on otettu pois maailmasta.
Kun sinä kohtaat maailman, maailma viehättyy sinun puhtaudestasi.
Korkeasta arvostasi, elämästäsi, jonka olet saanut Jumalan luona.
Siihen maailma ihastuu. Jeesuksesta ei tullut saastaista maailmassa.
Maailma puhdistui hänen kauttaan. Hän laittoi kätensä ihmisten päälle.
He puhdistuivat, he eheytyivät, pyhittyivät ja muuttuivat.
Hän ei saastunut maailmasta. Hän oli voittanut maailman -
rakkaussuhteessaan Jumalan kanssa.
Pitäkäämme silmät auki rikkauksille Jumalassa.
Kun menet maailmaan, et voi mennä sinne lanttien kanssa.
Siksi Jeesus sanoi opetuslapsille: ÄIkää ottako mitään mukaanne.
Ei se sitä ollut, että heidän olisi pitänyt mennä kerjäläismunkkeina.
Ei Jumala sitä niin tarkoittanut. Hän halusi, että he saisivat
kokemusta ylitsevuotavasta taivaasta.
Heidän ei ollut tarkoitus kulkea koko ajan näkyväisen rajoittamina.
Se oli harjoitusta uskoa siunaukseen. Siksi Jeesus sanoi heille: -
Antakaa te heille syötävää. He alkoivat heti ajatella luonnollisesti
Eikä yliluonnollisesti: siunaus joka Jeesuksen koskiessa tulisi leipiin
ja kaloihin. Tai rahoihin. Heillä oli 200 hopearahaa.
He ajattelivat heti rajoituksia. Mitä heillä oli.
Siitä Jeesus halusi heidät irrottaa.
Että he voisivat alkaa ottaa yhteyttä ylitsevuotavaan Jumalaan.
Jumala on niin rikas. Hän omistaa kaiken.
Maailma yrittää vangita meidät. Ettemme uskaltaisi luottaa Jumalaamme
lähteenämme, huoltajanamme, parantajanamme.
Hän on enemmän kuin tarpeeksi.
Näytän sinulle kaksi ihmistä, jotka näkivät jotakin.
Ensimmäisestä luin ensimmäisenä iltana: Pidän hänestä paljon.
Mooses. Hän kieltäytyi tietyistä asioista.
Hän hangoitteli vastaan. Koska hän oli tehnyt valinnan sydämessään.
Hebrealaskirjeessä 11:25 lukee, minkä valinnan Mooses teki.
Hän kieltäytyi kantamasta faraon tyttären pojan nimeä.
Jakeessa 25: Hän valitsi (otti). Hän valitsi jotakin muuta.
Jeesuksen seuraaminen on valinta. Seuraan Jeesusta ja jätän maailman.
Seuraan ristiä. Jos toiset epäröivät, niin minä kuitenkin seuraan.
Olen tehnyt valinnan. Elän elämää Jumalan kanssa. Hänen kauttaan -
kaikki tarpeeni täytetään ylitsevuotavasti. Se on valinta.
Välillä valinta on vaikeaa, jos emme näe, mihin uskomme on ankkuroitu.
Jeesukseen. Ei kukaan joka ei usko, että Jeesus on Jumalan Poika, -
voi voittaa maailmaa. Siksi Saatana hyökkäsi Jeesuksen kimppuun.
JOS sinä ole Jumalan Poika, jos sinä olet Jumalan Poika...
"Hän otti mieluummin kärsiäkseen vaivaa yhdessä Jumalan kansan kanssa -
kuin saadakseen synnistä lyhytaikaista nautintoa, katsoen -
"Kristuksen pilkan" suuremmaksi rikkaudeksi kuin Egyptin aarteet.
Oliko hän hullu? Mikä sinulla on vikana? Kristuksen pilkka.
Sinä ja minä ajattelemme Kristuksen suosiota.
Kaikki ovet avautuvat, ihmiset parantuvat...
Mutta tulla vainotuksi Jeesuksen tähden, pilkatuksi,väärinymmärretyksi
Pidetään outona Jeesuksen tähden. Onko se suurempi rikkaus, kuin -
Egyptin aarteet? Egyptin aarteet merkitsivät asemaa, kunniaa.
Olla faraon tyttären poika. Joskus luen julkkislehtiä, joissa lukee -
että tunnetaan joku julkkis niin ja niin monen mutkan kautta.
Tunnetaan tiettyä loistoa osatuttujen kautta.
Tunnen sen ja sen, joka tuntee sen ja sen. Siitä saadaan hohtoa itselle.
Mutta Mooses sanoo: Kärsiä Jeesuksen tähden siinä on suurempi hohto.
Kuin kaikessa ihanuudessa, mitä sain Egyptissä, faraon tyttären poikana.
Hän sanoi: Minä katson palkintoa kohti.
Monetkaan täällä eivät pidä tavallista palkkaansa niin suurena.
Mielestänne olisitte suuremman palkan arvoisia. Korottakaa
palkkaanne, uskossa. Niin teki pastori Gunnar kerran.
Kun hän alkoi toimia uskovaisena jäsenenä Ruotsin kirkossa, pappina.
Hän rukoili tietyn rahamäärän, joka tulisi joka kuukausi ja hän sai sen.
Sitten hän ajatteli: No jaa, luulen että korotan palkkaa.
Herran edessä hän nosti palkkaa. Herra varusti ja Herra siunasi.
Voit alkaa kurottaa uskoasi. Ei näin: "Minusta tulee huomenna miljonääri."
Mutta voit kurottaa uskoasi. Olet jo miljonääri Jeesuksessa.
Uskosi voi kasvaa. Sinusta voi tulla kanava.
Jumala voi antaa virran kulkea kauttasi.
Ajattelen miljonääriä kaikilla mahdollisilla alueilla.
Miljonääri antamisessa, kiitoksessa, hyvyydessä, rakkaudessa, laupeudessa -
ystävyydessä, huolenpidossa..
Kaikessa, missä Jumala haluaisi meidän toimivan.
Hän haluaa lähettää meidät maailmaan.
Mooseksen katse oli suunnattuna palkintoon.
Hän näki jotakin, mikä oli paljon arvokkaampaa, kuin mitä hän saisi
lyhyenä aikana. Tämä ei toimi elämässämme, jos emme näe Jeesusta.
Kuka voittaa maailman? Se, joka uskoo, että Jeesus on Jumalan Poika.
Jos perkele näyttäisi kaikki valtakunnat, kaikki mitä hänellä
olisi ja tarjoaisi sinulle. "No, no, no löysin paremman aarteen."
Minulla on parempi helmi. En myy mitä minulla on tuohon halpaan
rihkamaan. Se mitä minulla on, on ihan toista luokkaa!
Se joka tekee Jumalan tahdon, pysyy iankaikkisesti.
Sitten Paavali sanoo jotakin vastaavaa.
Hän on niin innokas. Hän saalistaa. Hän etsi jotakin.
Välillä voi ajatella, että kristityn elämä on metsästämistä.
He etsivät jotakin. He menevät kokouksiin, ylistävät Jumalaa,
käyvät esirukouksessa. Mikä näissä oudoissa ihmisissä on? Miksi he näin
käyttäytyvät? He ovat löytäneet jotain ja haluavat sitä lisää.
He haluavat sitä lisää. Siinä on puoleensavetävyyttä.
Siksi ihmiset haluavat tulla.
Jos menemme eteen esirukoukseen, pastori Gunnar laittaa kätensä
päällemme näin... Pureskelee purkkaa.. No niin, menkääs istumaan.
Mutta jos katsomme aamukokouksen esirukoukseen menneitä ihmisiä...
Mikäs heillä on - villejä, iloisia. Tuota minäkin haluan!
Tämä herättää kaipauksen, odotuksen vetävyyden, kiihkeyden,
Siitä tulee vetovoima elämään minkä olemme saaneet Jumalalta.
Siksi Jeesus ottaa meidät pois maailmasta, täyttää Hengellään.
Sitten hän lähettää meidät taas maailmaan.
Meillä on mahtava tehtävä, ilmestys.
Viisaus, jota maailma ei omasta viisaudestaan voi löytää.
Maailmaa ei voi päästä Jumalan luo omassa viisaudessaan.
Jumalan piti ilmoittaa viisautensa Jeesuksessa Kristuksessa.
Filippiläiskirje 3:12 "Ei niin, että jo olisin sen saavuttanut tai että
jo olisin tullut täydelliseksi." On olemassa enemmän.
Paavali sanoo: On olemassa enemmän. En ole vielä saavuttanut sitä.
"minä riennän sitä kohti, että sen omakseni voittaisin, koskapa -
Kristus Jeesus on voittanut minut." Kun Jeesus voitti minut, ymmärsin
kuka hän oli ja mitä hänellä oli minua varten.
Välillä olen jahdannut häntä, ehkä enemmän kuin hän minua?
Olen hänen kimpussaan koko ajan. Pitänyt kiinni viitan liepeestä.
Tarvitsetko jonkun, Jeesus? Olen valmiina!
Jeesus sanoo: Nyt minun silmäni tarkkaavat koko maailmaa, nähdäkseni
olisiko joku ja nyt sinä roikut viitassani.. - Älä unohda minua!
En minä ole sinua unohtanut, mutta haluan muitakin käyttää.. -Älä unohda
minua! Olet käynnissä! Jumala käyttää sinua!
On ihana nähdä tälläisia ihmisiä kaikkialla maailmassa.
He rientävät Jumalaa kohti, jahtaavat häntä!
He ovat valmiita! Herra sanoo: tarvitsen jonkun profetoimaan.
Olen valmis! -Tarvitsen Ghanaan saarnaajan. -Tässä olen!
Sinä olet aina paikalla. Sinä olet huippulaatua!
Kristus on löytänyt sinut. "Kristus Jeesus on voittanut minut"
Luulen hänen viittaavan kokemukseen tiellä. Hänet pudotettin maahan.
Hän kohtasi Jeesuksen, eikä hän koskaan enää ollut sama.
Hän seisoi kuningas Agrippan edessä ja sanoi:
En voinut olla tottelematta taivaallista näkyä.
Hän ei ollut enää sama. Hän oli villi, etenevä, täynnä tulta, antautunut
Kun uskovat kuulivat hänestä, he pelkäsivät kuka hän oli.
Hän oli niin nopeasti vauhdissa. Barnabbaasta tuli sillanrakentaja
veljien ja Paavalin välille. Paavali ei jäänyt odottelemaan.
Täynnä Jumalan voimaa hän alkoi saarnata Jumalan evankeliumia.
"Veljet, minä en vielä katso sitä voittaneeni; mutta yhden minä teen:
unhottaen sen, mikä on takana, ja kurottautuen sitä kohti, mikä on
edessäpäin, minä riennän kohti päämäärää, voittopalkintoa, johon
Jumala on minut taivaallisella kutsumisella kutsunut Jeesuksessa
Kristuksessa." Luulen, että hän näki edessään palkintokorokkeen.
Kun näin tämän pienen tytön, mikä hänen nimensä olikaan?
Hän, joka pujottelee... Anja.
Näittekö hänet palkintokorokkeella? Ajattelin, että katsoisin jotakin,
joka voittaa voittopalkinnon. Se voi olla kovaa.
Hän sai paljon apua. Tukea isältään, valmentajiltaan.
Hän seisoi voittokorokkeella. Hänestä pystyi näkemään äärettömän ilon.
Hän tanssi korokkeella ja muut tanssivat hänen ympärillään.
Hän ei voittanut vain kerran, vaan monta kertaa.
Ja uudestaan palkintokorokkeelle. Tämän Paavali näki silmillään.
Siksi maailmalla ei ollut mitään vetovoimaa.
Maailma on minulle kuollut. Minut on ristiinnaulittu Jumalan kanssa.
Nyt en elä enää minä, maailma ei enää asu minussa.
Kristus elää minussa. Minulla on kokonaan toinen käyttövoima.
Maailmalla ei ollut valtaa häneen. Hän oli kuollut maailmasta.
Hänet oli haudattu ja maailma oli menettänyt otteen hänestä.
Tämä meidän kristittyjen täytyy tietää ja ymmärtää.
Muuten alamme pelätä maailmaa. Maailma saastuttaa meidät.
Maailma vangitsee meidät. Se vaikuttaa meihin.
Mutta toivon, että sinä olet vaikuttunut Jeesuksesta.
Olet niin vaikuttunut Jeesuksesta, että sinun luullaan olevan höpsö.
Voitko olla vaikuttunut tuosta? jotkut ihmettelevät.
Silloin et tiedä kuka se on, kenestä olen vaikuttunut.
Sitten kerrot kuka hän on, mitä hän on tehnyt, mitä hän voi tehdä.
Minkä palkinnon voitat, millä voittokorokkeella seisot kerran.
Yhä uudelleen palkintokorokkeelle, huisketta ja taas korokkeelle.
Kruunu painetaan päähän, ja taas kruunu toisensa jälkeen.
Sanot, en jaksa enää Jumala. Jumala sanoo: en ole vielä edes aloittanut.
Tämä vie koko iäisyyden. Paljastaa kaikki hyvyys Kristuksessa Jeesuksessa
Kuka vielä vaikuttuu maailmasta? Mikä maailmassa vaikuttaisi meihin?
Lyhytaikaiset nautinnot. Rajoitettu elämä.
Kun me voimme saada rajoittamattoman elämän Jeesuksessa.
Paavali sanoo: Käyttäkää tätä maailmaa ihan kuin ette sitä käyttäisi
Uskon, että meidän kristittyjen täytyy käyttää tätä maailmaa.
Minua ärsyttää se, että mammona on huijannut. Ettei kristityillä saisi
olla rahaa. Mammonalla itsellään ei saisi olla rahaa. Raha on neutraali.
Mammona on valta, raha on vain paperia, jossa on tietty arvo.
Kun saat rahaa käteesi, niillä on tietty arvo.
Jos kopioit ne rahat kopiokoneella, niillä ei ole enää arvoa.
Vain tietyillä rahoilla on arvoa.
Väärennetyt setelit menettävät arvonsa.
Se riippuu siitä, missä käsissä rahat ovat.
Siksi haluamme vapauttaa aarteet.
Ja asettaa ne Jeesuksen jalkojen juureen.
On hienoa lopettaa tämä iltapäivä siihen, kun viisaat miehet -
tulivat uhraamaan kullan. Tunnustus - kulta.
Suitsuke ja mirhami. Kaikki on kaunista ja näyttävää.
Kaikki rikkaudet tässä maailmassa kuuluvat Karitsalle.
Kaikki mikä kuuluu Karitsalle.. Me kuulumme Karitsalle. Mikään ei ole -
rumaa tai likaista, vaan me voimme käyttää tämän maailman antimia.
Voidaksemme palvella elävää Jumalaa tässä maailmassa. Ja voimme pitää -
sydämemme aivan puhtaana. Mikään maailman synti ei tartu sinne.
Tätä ihmiset pitävät puoleensavetävänä.
Mikään ei ole niin luotaantyöntävää kuin maailmallinen kristitty.
Ei ole mitään niin ällöttävää. Koska maailman mielestä se on ällöttävää.
Maailma sanoo kristitylle: Etkö sinä ole kristitty?
Miksi juot täällä meidän kanssamme? He eivät halua sitä.
Maailma haluaa, että kristityt pystyvät vastustamaan tätä.
Uskomattomat pettyvät. Jos kristityt lankeavat syntiin, -
menevät prostituoitujen luo, saastuttavat itsensä pornolla, -
rupeavat filosofisiksi ajattelijoiksi ja vaikuttuvat koulutuksista.
Tämä tekee maailman rauhattomaksi. Maailma haluaa, että Jeesus tekee
meihin vaikutuksen. Maailman haluaa, että me olemme puhtaita.
Jos me emme ole sitä, niin maailmalla ei ole mitään toivoa.
Silloin ei ole mitään tavoiteltavaa elämää. Tämä elämä mikä meillä on -
sen täytyy vetää puoleensa maailmaa. He voivat ajatella: On olemassa elämä!
Siksi voit istua kapakassa kapakkaevankelistana
ja juoda vichyvettä ja iloita Jumalassa.
Voit nauraa ja iloita niin, että muut luulevat sinun olevan humalassa.
He kysyvät: Mitä sinä olet juonut? Olet iloisempi kuin kaikki muut?
Voit vastata: Olen täynnä Pyhän Hengen iloa ja voin näyttää teille -
tien Jeesuksen luo. Voimme polvistua tässä kapakassa ja ottaa Jeesuksen.
Meillä on tässä seurakunnassa kapakkaevankelista.
Hän menee eri kapakoihin, eri paikkoihin julistamaan evankeliumia.
Meillä tulee olemaan kouluevankelistoja, -
liike-elämäevankelistoja, hoitoalan evankelistoja, jokaisella yhteiskunnan
alueella meillä tulee olemaan evankelistoja.
Mutta sen täytyy olla puoleensavetävää.
Tiedän, että olette vapaita maailmasta mutta älkää olko siitä vaikuttuneita.
Vaikka saisitte maailman näkyjä, sanokaa: Ei, ei, seuraan vain -
Jeesusta. Tuo ei tee minuun vaikutusta.
Minulla on kaikki Kuninkaassani. Nyt Herra voitelee teidät.
Mitä Herra haluaa tehdä, on että teille tulisi innostus, tuli!
Tuli alkaa roihuta! Paavali sanoi, että hän on näytelmä.
Näytelmää tullaan katsomaan. Eräältä evankelistalta kysyttiin:
Miksi niin paljon ihmisiä tulee kokouksiisi?
Hän sanoi: Kaikki tulevat katsomaan tulta.
Jos jossakin palaa talo, tulee palokunta ja kaikki tulevat katsomaan.
Hän sanoi: Minä palan ja kaikki tulevat katsomaan tulta.
Se oli hyvin sanottu! Minä palan ja kaikki voivat tulla katsomaan tulta.
Ettekös kaipaa tätä? Minä kaipaan tätä.
Ei mitään ihmispelkoa tai että nyt minun pitää olla tosi hieno.
Muistan kun tapasin kerran vieraan maan suurlähettilään.
Olin hänen kanssaan useita päiviä. Miten nöyrä sydän hänellä oli.
Hän oli saanut kohdata Jeesuksen. Hän oli tunnettu lähettiläs.
Hän tapasi eri maiden johtajia. Tapasin hänet Torontossa.
Hän oli kohdannut Jumalan. Hän oli täynnä Pyhää Henkeä ja -
rakasti Jeesusta. Hän sanoi: Mikään muu ei tee minuun vaikutusta, kuin
ihmiset, jotka rakastavat Jeesusta. Toivon, että voisin avata koko maan
sinulle. Jokaisen pitäisi saada Jeesus. Kaikki muu on helinää ja kulisseja.
Tässä maailmassa ei ole mitään. Olen saanut eniten, kun olen saanut -
kohdata Jeesuksen. Tämän haluan antaa kansalleni.
Meidän ei pidä vaikuttua titteleistä, koulutuksista, rahasta, julkkiksista -
meidän pitää vaikuttua Jeesuksesta.
Meidän pitää olla niin vaikuttuneita, että kun kysytään: Mistä julkkiksesta
sinä pidät? Vastaat: Jeesuksesta. Julkkiksista tunnetuin!
Jeesus, me olemme niin vaikuttuneita hänestä.
Tulkaa katsomaan meitä kun palamme sunnuntaiaamuna.
Sanon vielä yhden asian, ennen kuin lopetamme.
Emme Arkenissa tule koskaan menemään siihen, että meillä on tosi -
lyhyitä kokouksia ja ei Pyhän Hengen ilmentymää.
Monet kirkot ovat ottaneet tämän tien. Heillä on tosi lyhyet kokoukset.
He ajattelevat: Jos meillä on lyhyet kokoukset, niin ihmiset haluavat tulla
Mutta riittääkö kaksi tuntia viikossa Jumalan kanssa? En usko sitä.
Uskon, että sunnuntaiden pitää olla pitkiä.
Koska Pyhän Hengen pitää koskettaa meitä, sisältä ja ulkoa, voidella ja
paistaa, laittaa uuniin ja ottaa ulos. Meidän pitää elää koko viikko.
Ihmisten täytyy tulla katsomaan, miten me palamme.
Meidän täytyy palaa, mutta heidän täytyy myös saada nähdä se.
Muuten he luulevat, että tämä on vain nuhdesaarna. Pikku satu, jota -
kerromme heikoille, psyykkisesti sairaille ihmisille.
Linda, voitko kertoa tämän näille psyykkisesti sairaille ihmisille?
Mutta koko maailma tarvitsee evankeliumia.
Ei vain ne, jotka ovat kokeneet vaikeuksia lapsuudessa.
Kaikki ihmiset tarvitsevat sitä. Jumalan tulta ja rakkautta.
Halleluja!
Suomennos: Virpi Heikkinen